
Europski parlament,
–	uzimajući u obzir članak 286. stavak 2. Ugovora o funkcioniranju Europske unije u skladu s kojim se Vijeće savjetovalo s Parlamentom (C9‑0008/2024),
–	uzimajući u obzir članak 129. Poslovnika,
–	uzimajući u obzir izvješće Odbora za proračunski nadzor (A9‑0061/2024),
A.	budući da se Vijeće pismom od 17. siječnja 2024. savjetovalo s Europskim parlamentom u vezi s imenovanjem Carla Alberta Manfredija Selvaggija na mjesto člana Revizorskog suda;
B.	budući da je Odbor za proračunski nadzor ocijenio kvalifikacije predloženog kandidata, posebno u smislu uvjeta navedenih u članku 286. stavku 1. Ugovora o funkcioniranju Europske unije; budući da je, u okviru tog ocjenjivanja, odbor zaprimio životopis kandidata kao i njegove odgovore na pismeni upitnik koji mu je upućen;
C.	budući da je u tom odboru 22. veljače 2024. održano saslušanje kandidata tijekom kojeg je dao uvodnu izjavu, a zatim odgovorio na pitanja članova odbora;
1.	daje pozitivno mišljenje o prijedlogu Vijeća da se Carla Alberta Manfredija Selvaggija imenuje članom Revizorskog suda;
2.	nalaže svojoj predsjednici da ovu Odluku proslijedi Vijeću i, radi obavijesti, Revizorskom sudu te drugim institucijama Europske unije i revizijskim institucijama država članica.

